**ОТЧЕТЕН ДОКЛАД**

**за дейността на НЧ „Христо Ботев 1921” за 2019 г.**

НЧ „Христо Ботев – 1921” е активен граждански център, съчетаващ традиция с иновативни идеи и допринасящ за устойчивото развитие на общността.

Читалището е място, което обединява и сплотява пъстрата палитра от етноси и различни поколения, обединявайки ги в името на доброто и център за тяхното общуване.

Читалището е съвременен ефективен център, предлагащ удовлетворяване на всички потребности и интереси, свързани с духовното и културно израстване на населението, с приобщаването им към световното културно наследство и глобалното информационно общество.

Читалищата и библиотеките в малките населени места, какъвто е и нашия град останаха единствени огнища на действителна култура.

Читалището ни не е културна индустрия, то е въпрос за социално равенство.

**Основни цели и задачи, които изпълнява Читалището са:**

-Развитие и обогатяване на културния живот, социалната и образователна дейност в Антоново и Общината.

-Запазване обичаите и традициите на родния край.

- Разширяване знанията на гражданите и приобщаването им към ценностите и постиженията на науката, културата и изкуството

- Възпитаване и утвърждаване на национално самосъзнание.

- Осигуряване на достъп до информация.

1**. Дейност на читалищното настоятелств**о.

През изтеклия период Читалищното настоятелство е провело шест заседания, на които са разгледани множество въпроси и са взети решения по тях.

По – важни решения са :

* Приемане на отчет и план за работата на читалището
* Утвърждаване на бюджет
* Определяне на месечни трудови възнаграждения на служителите
* Отчети за финансовото състояние
* Утвърждаване на самодейни състави и ръководители
* Отчет и план за работата на библиотеката
* Утвърждаване на актове за брак и др.

**2. Дейност на библиотеката**

Нашата библиотека отговаря на съвременните изисквания на общество, чрез новите услуги, които тя предлага: Електронен каталог на книгите, достъп до интернет и съвременна копирна техника - това улеснява общуването между хората, включително и в социалните мрежи, и води до увеличаване на посещенията в библиотеката.

Библиотеката събира, съхранява и разпространява световното и българско книжното богатство. Четенето е кауза и основна роля на библиотеката е да насърчава четенето и ученето през целия живот. Работата и по програма „Глобални Библиотеки - България” я прави съвременен източник на информация със свободен достъп до знания и обмен на идеи.

Библиотеката разполага с фонд – 18 203 библиотечни единици

Новонабавени библиотечни единици – 243, на стойност – 2388.14 лв . със средства от общинска субсидия – 103 тома на стойност – 1012.72 лв., със средства по проект от Министерство на културата – 112 тома на стойност – 1065.73 лв. и от дарения – 28 тома на стойност - 309.69 лв.

Читатели –121

Посещения – 4754

Заети библиотечни материали - 8305, от които 2762 - книги, периодични издания - 222 и 5321- електронни носители

През 2019 г. в библиотеката са проведени 14 културно-масови мероприятия- детски утра, презентации, детски куклени пиеси, поетични рецитали, литературно-фолклорно състезание, витрини и кътове за годишнини на известни писатели и др. чествания.

През отчетния период библиотеката попълни фонда си чрез закупуване на литература и от дарения. Дарители са - Ралица Митева, фирма „Сторе”, Моника Рафаилова, Веселин Стаменов, Александра Бонева, Издателство „Ера”.

Партньори на библиотеката са: СУ „Св. Св. Кирил и Методий”, ЦДГ „6-те Ястребинчета”, БЧК-Антоново, Пенсионерски клуб.

**3. Художествено-творческа дейност**

Читалището продължава да работи за разпространяването на духовните ценности чрез развиване на творчески способности на хората от населеното място, чрез формиране на културни потребности и траен интерес от страна най-вече на подрастващите поколения.

Основната цел в работата на читалището през 2019 година беше насочена към превръщането на Читалището в притегателен център и място за изява и оползотворяване на свободното време както на възрастни, така и на повече деца и младежи.

През отчетния период в читалището са работили 5 състава :

* Танцов състав –– с ръководител Галина Янева
* Детска вокална група – с ръководител Галина Янева
* Състав по кукловодство – с ръководител Антоанета Димитрова
* Състав по художествено слово – с ръководител Маргрета Петрова
* Кръжок за изработка на празнични украси и картички – с ръководител Маргрета Петрова

През изминалата година в дейността на читалището се наблюдава спад, но причината за това е основния ремонт на сградата. Мястото, в което в момента се помещава читалището, не позволява да разгърнем повече дейността си, но въпреки това ние не сме спрели да работим и да се изявяваме не само в общината, но и в областта и на национално ниво.

Съставът по художествено слово и детската вокална група взеха участие в Единадесетия регионален преглед на любителското творчество – Попово 2019.

Танцовият състав взе участие в Петия национален фолклорен фестивал „Надиграване с Балкани” – Трявна 2019.

Много радост и наслада за най – младата публика на Антоново носи състава по кукловодство. През отчетния период състава има четири изяви. Читалището работи съвместно и то много добре с Детската градина.

Кръжокът за изработка на украси и картички е интересно занимание за участниците в него. С много старание и ентусиазъм членовете на групата изработват красиви украси.

През отчетния период в читалището са проведени общо 23 мероприятия - литературно-поетични рецитали и срещи, куклени постановки, увеселения, презентации, конкурси за рисунки, участия в регионални и национални фестивали и др.

Ние сме горди, че празниците на нашия град винаги се отбелязват с участието на съставите към читалището. Това дава възможност културната ни програма да бъде представена не само на нашата публика, но и на гостите на града ни.

И накрая, но не на последно място, искаме да изразим своята благодарност към Кмета на Общината и Общинския съвет за финансовата подкрепа, която ни оказа през изминалата 2019 г. и особено за мащабния проект за реконструкция и обновяване на нашата сграда, който е почти на финала. Благодарим ви.